钦定古今图书集成/明伦汇编/氏族典/第286卷 > 黄德温
## 钦定古今图书集成/明伦汇编/氏族典/第286卷 > 黄德温

按《江西通志》：“德温，字伯理，信丰人。正统戊辰进士。英
庙北狩时，有内侍为王振党者，旁叱言官于监国前。
德温与朝士同愤者，廷批杀之。王太宰直呼为一代
豪杰。初选吏部考功主事，起复补兵部武选，抗疏劾
武臣怙势求迁者，选法一清。未几，以事出判镇江府，
掌马政。平生廉介刚方，门无私谒。”